Taba ya boraro ke ya tlholo. Selo se sengwe le se sengwe gona le moo se tšwago gona. Lefase le le selo se sengwe le se sengwe seo se lego godimo ga lona se na le mohlodi wa sona. Go swanetše go ba go e-na le le motho yo a hlodilego gore dilo tše di be gona. Gabotse go swanetše go ba go e-na le selo seo sona “se sa hlolwego” seo sona se hlodilego dilo tše ka moka. Selo seo “se sa hlolwego” ke Modimo. Taba ya bone ke boitshwaro. Mohlobo o mongwe le o mongwe go theoša le histori o be o e-na le mohuta o itšego wa molao wa wona. E mongwe le e mongwe o na le pono ya gagwe ya seo se lokilego le seo se fošagetšego. Go bolaya, go bolela maaka, go utswa, le go se hwe ke dilo tšeo di nyakilego di ganwa ke lefase ka moka. Go ba le kgopolo ye go tšwa kae ge e se go Modimo yo mokgethwa?